Penerbangan 301 Lao Airlines

Penerbangan 301 Lao Airlines ialah satu penerbangan domestik terjadual dari Vientiane ke Pakse, Laos. Pada 16 Oktober, pesawat ATR 72-600 yang mengendalikan penerbangan ini terhempas ke dalam Sungai Mekong di Pakse, meragut kesemua 49 orang di dalamnya.

Pesawat
Pesawat yang terlibat ialah sebuah ATR 72-600, nombor pendaftaran RDPL-34233, nombor siri 1071. Pesawat ini telah dihantar kepada Lao Airlines pada 29 Mac 2013.

Kemalangan
Pesawat ini mengendalikan satu penerbangan penumpang terjadual domestik dari Lapangan Terbang Antarabangsa Wattay, Vientiane ke Lapangan Terbang Antarabangsa Pakse, Laos. Penerbangan ini berlepas dari Vientiane pada 14:45 waktu tempatan (07:45 UTC), dan terhempas ke dalam Sungai Mekong semasa mendekati Pakse pada kira-kira 16:00 waktu tempatan (09:00 UTC). Ada lima orang anak kapal dan 44 orang penumpang di dalamnya. Kesemua 49 orang terbunuh. Cuaca dilaporkan lemah pada masa itu kerana baki Taufan Nari.

Mangsa terdiri daripada sebelas kewarganegaraan berlainan. Tujuh belas orang merupakan orang Laos. Tujuh daripada korban merupakan orang Perancis, lima orang merupakan orang Thai, lima orang merupakan orang Australia, tiga orang merupakan orang Korea Selatan, dua orang merupakan orang Vietnam, seorang merupakan orang China, seorang merupakan orang Taiwan, seorang merupakan orang Amerika dan seorang lagi merupakan orang Kanada. 

Kemalangan ini merupakan yang paling banyak meragut nyawa yang pernah berlaku di tanah air Lao dan juga merupakan yang paling banyak meragut nyawa untuk penerbangan ini sejak ditubuhkan pada 1976.Aviation Safety Network - Laos air safety profileAviation Safety Network - Lao AviationAviation Safety Network - Lao Airlines Kemalangan ini merupakan penerbangan membawa maut pertama di atas penerbangan Lao Airlines sejak 19 Oktober 2000.Aviation Safety Network - Harbin Yunshuji Y-12-II, October 19, 2000

Penyiasatan
Pihak berkuasa Laos memulakan penyiasatan mengenai kemalangan ini. Pengilang pesawat ini, ATR dan Bureau d'Enquêtes et d'Analyses pour la Sécurité de l'Aviation Civile Perancis (BEA) membantu mereka. BEA mengutus empat orang penyiasat ke Laos. (Arkib)

Rujukan

Pautan luar
 Aircraft Accident Investigation Committee (AAIC), Ministry of Public Works and Transport
 Summary of final report (Archive) 
 Summary of final report (Archive) (LO)
 Announcement – Lao Airlines (Documents available in English and Lao) (Archive) 

Kategori:2013 di Laos
Kategori:Kemalangan udara di Laos
Kategori:Kemalangan udara pada 2013
Kategori:Kemalangan melibatkan ATR 72
Kategori:Sungai Mekong
Kategori:Musim taufan Pasifik 2013